kardosdrur/scandi-wiki huggingface dataset:
That's Someone You Never Forget

"That's Someone You Never Forget" er en komposition fra 1961 af Elvis Presley og Red West.

Sangen blev indspillet af Elvis Presley hos RCA i deres studio B i Nashville den 25. juni 1961 og var slutnummeret på LP'en Pot Luck, som kom på gaden i juni 1962. "That's Someone You Never Forget" blev endvidere brugt som B-side på en single fra 1967, hvor A-siden var "Long Legged Girl (With The Short Dress On)".

Det, der gør nummeret interessant er, at Elvis Presley er medkompositør, hvilket var sjældent. Når Elvis ofte optræder som medforfatter på sine indspilninger er det af forretningsmæssige hensyn og normalt ikke et billede der afspejler virkeligheden. Men på "That's Someone You Never Forget" er det rent faktisk Elvis og hans bodyguard Red West, der har lavet sangen på et oplæg fra Elvis selv.

Elvis spurgte på et tidspunkt Red West, om ikke de kunne lave en sang med titlen "That's Someone You Never Forget". Siden er der blevet gættet på, om Elvis havde sin mor, Gladys Presley, i tankerne, da han fandt på titlen. Gladys var død i 1958 og forblev et livsvarigt savn hos Elvis. Den gospel-agtige sound på indspilningen kunne også antyde en sammenhæng med moderens nylige død.

Det var i øvrigt samme forfatterpar, sammen med Charlie Hodge, der i 1961 komponerede sangen "You'll Be Gone". Disse to sange er rariteter, idet Elvis' bidrag til sine sange derudover stort set var begrænset til arrangementerne.

Andet 
Den ovenfor nævnte "Long Legged Girl (With The Short Dress On)" er skrevet af John Leslie McFarland og Winfield Scott og indsunget af Elvis Presley den 29. juni 1966 til filmen Double Trouble.

Referencer 

Elvis Presley-sange
Popsange
Sange fra 1961
C.E. Jensen

Carl Ludvig Emil Jensen, almindeligvis blot C.E. Jensen (2. december 1865 i København – 21. september 1927 smst) var en dansk litteraturkritiker, der fra 1882 til 1917 var fast litteratur- og teateranmelder på dagbladet Social-Demokraten. Han skrev desuden Vore Dages Digtere, der udkom 1898, og var hovedforfatter (sammen med Frederik Borgbjerg) af Socialdemokratiets Aarhundrede fra 1901-1904.

Han skrev desuden "Arbejdernes Almanak" og blev bortvist fra Borgerdydskolen på Christianshavn før studentereksamen (på grund af sit politiske arbejde).

Bibligrafi 
 Vore Dages Digtere (1898)
 Socialdemokratiets Aarhundrede (1904)
 Karikatur-Album (1905)
 Skuespillet Fem Søstre (1908, sammen med W. Norrie)

Udvalgt anmeldelse 
 
 Om anden del af Kongens Fald.

Litteratur 
 Preben Hansen og John Chr. Jørgensen, C.E. : kritikeren C.E. Jensen – liv og værk, Fremad, 1998. .
 Preben Hansen og John Chr. Jørgensen: C.E. Jensen i Social-Demokraten 1881-1920,

Eksterne henvisninger 
 Kraks Blå Bog 1910 www.rosekamp.dk
 litteratursiden.dk
 denstoredanske

Faglitterære forfattere fra Danmark
Socialdemokrater fra Danmark
Personer i Kraks Blå Bog (afdøde)
Litteraturkritikere fra Danmark
Dansksprogede forfattere fra Danmark
Litra M

Den første litra M hos DSB var et damplokomotiv. Sidenhen blev litra M et synonym med et motorlokomotiv.
De små M-maskiner blev indkøbt af de daværende JFJ (Jysk-Fyenske Jernbaner).
Hos DSB blev de hovedsagligt brugt til rangering, men de har også været brugt i lokaltrafikken mellem Århus og Risskov.

M
Damplokomotiver
Dennis Miller

Dennis Miller (født den 3. november 1953 i Pittsburgh, Pennsylvania, i USA er en amerikansk stand-up komiker, skuespiller, politisk og social kommentator, filmproducer og TV-personlighed.

Han var vært på The Dennis Miller Show og på MTV Video Music Awards i 1995 og 1996 og på det første MTV Movie Awards fra 1992.

De tidlige år 
Miller voksede op i Pittsburgh og bestod high school i 1971. Han studerede til journalist og tog eksamen fra Point Park University i Pittsburgh.

Eksterne henvisninger 
 

Komikere fra USA
Edvard den Ældre

Edvard den Ældre (oldengelsk: Ēadweard se Ieldra) (ca. 874-7 – 17. juli 924) var engelsk konge fra 899 efter sin far Alfred den Stores død. Hans hof holdt til i Winchester, tidligere hovedstad i kongeriget Wessex. Han erobrede det østlige Midland og East Anglia fra danerne i 917 og fra 918 var han også konge af Mercia, efter sin søster Æthelflæds død.

Han døde 17. juli 924, og blev gravlagt i Winchester Cathedral. Han blev efterfulgt som konge af sin søn Adalstein af England.

Eksterne henvisninger 

Konger af Wessex
Tjek fødselsår
Anna Bergendahl

Anna Bergendahl, (født 11. december 1991 i Katrineholm), er en svensk sangerinde. Hun deltog i Idol 2008 hvor hun kom på en femteplads.

Hun vandt Melodifestivalen i 2010 med sangen "This Is My Life" og skulle dermed præsentere Sverige i Eurovision Song Contest 2010 i Oslo, men nåede ikke længere end til 2. semifinale. Det var dermed første gang siden 1976, at Sverige ikke deltog i finalen i Eurovision Song Contest.

"This Is My Life" har været nummer et på den svenske singlehitliste.

Eksterne henvisninger 

 

Sangere fra Sverige
Deltagere ved Eurovision Song Contest 2010
Sveriges Eurovision Song Contest-deltagere
Neil Tennant

Neil Francis Tennant (født 10. juli 1954) er en engelsk musiker, sanger og sangskriver, der sammen med Chris Lowe dannede synthpop-duoen Pet Shop Boys i 1981.

Trods rygter om sin seksualitet benægtede eller bekræftede Tennant dem aldrig op gennem 1980'erne, før han i 1994 sprang ud som bøsse i et interview med Attitude, et livsstilsmagasin for homoseksuelle.

Referencer

Eksterne henvisninger 
 Pet Shop Boys' hjemmeside
 Neil Tennant på Discogs

Sangere fra England
Musikere fra England
Pet Shop Boys
Kunstmagasinet 1%

Kunstmagasinet 1% var et kvartalsmagasin om dansk og international samtidskunst, der blev udgivet mellem 1997-2000. Magasinet behandlede temaer i samtidskunsten som bl.a. "Mega Cities", "Gratis kunst", "Kunst eller virkelighed? – relationel æstetik", "Lydkunst", mv. 

Kunstmagasinet 1% blev udgivet i forbindelse med udstillinger i Udstillingsstedet 1%, og alle magasinets temaer havde relation til den aktuelle udstilling. Kunstmagasinet 1% havde skiftende ansvarshavende redaktører: Michael Thouber (1997), Jesper N. Jørgensen (1998), Tine Nygaard og Sanne Fandrup (1998-2000). Kenneth Schultz stod bag designkoncept og layout.

Bibliografi 

1997 

Kunstmagasinet 1% – preview issue 
Tema Mega-Udstillinger: Documenta, Münster Skulptur Projekte, Louisiana-udstillingen, mv. 
Redaktion Michael Thouber (ansv.), Jesper N. Jørgensen & Ann Lumbye Sørensen.

1998 

Kunstmagasinet 1% – #1. 
Tema Video nu!: Bill Viola, Magnus Wallin, Mike Kelley, Vito Acconci, m.fl. 
Redaktion Jesper N. Jørgensen (ansv.), Tine Nygaard & Sanne Fandrup

Kunstmagasinet 1% – #2/3 
Tema Kunst eller virkelighed?: Hans Ulrich Obrist, Lars Bang Larsen, Lars T. Mikkelsen, Jacob Wamberg, Christine Hill, Annika Ström, Aleksandra Mir, Superflex, m.fl. 
Redaktion Tine Nygaard (ansv.) & Sanne Fandrup

Kunstmagasinet 1% – #4 
Tema Fantastisk Fotografi: Åsa Nacking, Lars Movin, Mette Sandbye, Sam Taylor-Wood, Tracey Moffatt, Annika von Hauswolff, Axel Hütte, Per Bak Jensen, Torben Eskerod, Erik Steffensen, Henrik Capetillo, Mads Gamdrup, m.fl. 
Redaktion Sanne Fandrup (ansv.), Tine Nygaard, Anna Krogh & Søren Lose

1999

Kunstmagasinet 1% – #5 
Tema Monsterby: Cities on the Move på Louisana, Anders Kold, Kristine Kern, Tine Fisher, Rirkrit Tiravanija, Navin Rawanchaikul, m.fl. 
Redaktion Sanne Fandrup (ansv.), Tine Nygaard, Jesper N. Jørgensen & Michael Thouber

Kunstmagaisnet 1% – #6 
Tema Gratis Kunst: Michel Francois, Felix Gonzales-Torres, Tony Oursler, Pierre Huyghe, Superflex, m.fl. 
Redaktion Sanne Fandrup & Tine Nygaard

Kunstmagasinet 1% – #7 
Tema Lydkunst: John Cage, Henrik Håkansson, Pipilotti Rist, Carsten Nicolai, Carl Michael von Hausswolf, Jeremy Deller, Andrea Zittel, m.fl. 
Redaktion Tine Nygaard, Sanne Fandrup, Charlotte Brandt, Marianne Odgaard & Jesper N. Jørgensen

Kunstmagasinet 1% – #8 
Tema Klimaks – de største kunstoplevelser: David Ross, Charles Esche, Jerome Sans, Tone O. Nielsen, Liam Gillick, Surasi Kusolwong, m.fl. 
Redaktion Tine Nygaard (ansv.), Charlotte Brandt & Sanne Fandrup

2000

Kunstmagasinet 1% – #9/10 
Tema Photo Suomi – Fænomenale Foto Finland: Stefan Bremer, Aino Kannisto, Esko Männikkö, Renvall Brothers, Aija Lisa Athila, Joachim Hamou, Mai Misfeldt, Sanne Kofod Olsen, Lars Movin, Mika Hannula, m.fl. 
Redaktion Tine Nygaard (ansv.), Charlotte Brandt & Sanne Fandrup 

Kunstmagasinet 1% – #11/12 
Tema Maleri: Pollock, Sonderborg, m.fl. 
Redaktion Tine Nygaard (ansv.), Charlotte Brandt & Sanne Fandrup

Link 

Download alle numre af Kunstmagasinet 1% her: http://issuu.com/onepercent
Tidsskrifter fra Danmark
Steinfjorden (Berg)

Steinfjorden  er en fjordarm af Ersfjorden på øen Senja i Berg kommune i Troms og Finnmark fylke i Norge. Fjorden er omkring 4 km lang. Den begynder mellem Strandby i vest og Tungeneset i øst og går i sydøstlig retning ind til landsbyen Steinfjord i bunden af fjorden. Fjorden er omgivet af høje fjelde, blant andre Luttind på 759 meter over havet.

Midt i fjorden ligger Steinfjorden fyr. Riksvei 862 går langs østsiden af fjorden.

Fjorde i Troms og Finnmark

Berg
Ersfjorden (Berg)

Ersfjorden er en fjord på nordsiden af øen Senja i Troms og Finnmark fylke i Norge. Fjorden er 7 km lang. Den begynder mellem Oksneset i nordøst og Sporra i sydvest, og går i sydøstlig retning ind til landsbyen Ersfjord som ligger inderst i fjorden.

Fra sydsiden af fjorden går fjordarmen Steinfjorden. Ersfjorden er omgivet af høje, bratte og spidse bjerge, hvor de højeste er omkring 800 meter over havet. Blandt bjergene er de karakteristiske Okshornan, også kalt Djevelens tanngard (Djævelens tandrække).

Riksvei 862 går langs den inderste del af fjorden.

Fjorde i Troms og Finnmark
Senja
Berg
Ersfjorden

Ersfjord eller Ersfjorden er navnet på to fjorde i Troms fylke i Norge:

 Ersfjorden (Berg), en fjord på øen Senja i Berg kommune.
 Ersfjord (Berg), en landsby inderst i Ersfjorden, Berg kommune.

 Ersfjorden (Tromsø), en fjord på Kvaløya i Tromsø kommune.
 Ersfjordbotn, en landsby inderst i Ersfjorden, Tromsø kommune.
The Final Cut

The Final Cut har flere betydninger:

 The Final Cut (film fra 2005) – en film fra 2005
 The Final Cut (film fra 1983) – en video-ep fra 1983
 The Final Cut (album) – studiealbum af Pink Floyd
 The Final Cut (sang) – en sang fra ovennævnte album
 The Final Cut (serie) – tvserie med Ian Richardson
 Final Cut Studio – Videoredigeringssoftware fra Apple Inc..
Barbarella

Barbarella (1968) er en italiensk-produceret, engelsk-sproget kultfilm instrueret af Roger Vadim med et manuskript af Terry Southern og Roger Vadim, baseret på en fransk tegneserie af Jean-Claude Forest og Claude Brulé.

Handlingen følger rumagenten Barbarella (Jane Fonda), der rejser til planeten Lythion for at arrestere forskeren Durand-Durand (Milo O'Shea). Undervejs møder hun bl.a. englen Pygar (John Phillip Law), en tyrannisk dronning (Anita Pallenberg), oprørslederen Dildano (David Hemmings) og børnefangeren Mark Hand (Ugo Tognazzi).

Filmen er blevet et ikon for sentressernes psykedeliske popkultur og præges af erotisk frisind, opfindsomme kostumer og talrige skøre påfund. Den engelske popgruppe Duran Duran er opkaldt efter filmens skurk.

Kilder 
 Nicolas Barbano: Barbarella psychedella (Zoo Magazine nr. 16, 1998)

Eksterne henvisninger 
 

Franske film fra 1968
Italienske film fra 1968
Science fiction-film
Film instrueret af Roger Vadim
Emil Forselius

Emil Forselius (født 23. november 1974 i Västervik, død 2. marts 2010 i Stockholm) var en svensk skuespiller, der blev belønnet med den svenske pris Guldbagge for sin birolle som Lasse i filmen Tic Tac fra 1997.

Han boede på Hasselakollektivet i perioden 1991-1992, og blev gradueret fra Teaterhögskolan i Stockholm i 2002.

Den 2. marts 2010 blev han fundet død af sin mor i sin lejlighed i Stockholm. Dødsårsagen var selvmord som følge af en langvarig depression.

Udvalgt filmografi 
 1997 – Tic Tac
 1997 – Den siste kontrakten
 1998 – Beck – Hvite netter
 2000 – Järngänget
 2000 – Naken
 2001 – Sprängaren
 2003 – Belinder auktioner
 2003 – Deadline Torp
 2010 – Wallander – Indrivaren

Tv-serier 
 1998 – S:t Mikael
 2002 – Stora teatern
 2006 – Hombres
 2007 – Himmelblå

Referencer

Eksterne links 
 
 Hjemmeside 

Skuespillere fra Sverige
Personer der har begået selvmord
Gheorghe Ursu

Gheorghe Emil Ursu (1. juli 1926 – 17. november 1985) var en rumænsk systemkritiker, uddannet ingeniør samt digter og  modstander af kommunistpartiet i Rumænien.

Ingeniører
Digtere fra Rumænien
Systemkritikere
Ersfjorden (Tromsø)

Ersfjorden er en fjord på Kvaløya i Tromsø kommune i Troms og Finnmark fylke i Norge. Den er 12,5 km lang, og begynder på vestsiden af Kvaløya, hvor Håjafjorden og Sessøyfjorden mødes. Nord for indløbet ligger bjerget Skamtinden (883 moh.), og fjorden omkranses på begge sider af høje bjerge som rejser sig stejlt fra fjorden. 
Inderst i fjorden ligger landsbyen Ersfjordbotn, og her er Ersfjorden adskilt fra Kaldfjorden med en smal stribe land, kun  800 meter bred og omkring 45 meter høj.

Kilder og henvisninger

Fjorde i Troms og Finnmark
Tromsø
Symbolske Globus

Den Symbolske Globus  blev opført i forbindelse med FNs Verdenstopmøde om social udvikling i marts 1995. 
Det var en globestruktur midt i København på 15 meter i diameter, der blev bygget af de delegerede, der kom fra alle egne af verden. Det er formentlig første gang, at mennesker fra alle verdens nationer arbejdede sammen om at opføre en bærende struktur.

Ideen kom fra Erik Reitzel og blev finansieret af Kulturministeriet.

Ordet symbol stammer fra det oldgræske symbolon: tegn eller pant. Når venner i det antikke Grækenland skiltes, brød værten stykker (symbolon) af fx en krukke og gav det til vennerne. Når de kom tilbage, var beviset på venskabet, at de medbragte deres symbolon.

Denne ide om gæstevenskab blev genoptaget under FN-Verdenstopmødet i 1995, idet hver delegeret medbragte deres symbolon i form af en lille konstruktionsdel. Den byggede de så den Symbolske Globus af. Ved sin fysiske vækst skulle strukturen også symbolisere topmødets tre hovedemner: solidaritet, mindre fattigdom og produktivt arbejde.

Da FN's logo består af en globus, var det naturligt at benytte en globus som den bærende struktur. For at det kunne lykkes, var det nødvendigt at formgive et helt nyt byggesystem af små delelementer, som hver var et symbolon, som kunne håndteres af 10.000 delegerede.

Ved formgivningen kom Erik Reitzels erfaring med konstruktiv minimalisme til stor nytte, og den Symbolske Globus er derfor i familie med andre af hans minimalkonstruktioner og især elevatortårnet i la Grande Arche.

Størstedelen af den Symbolske Globus er udført af en speciel hård aluminium, og Emil Nielsens smedeværksted har bistået med den praktiske udførelse.

Siden november 1995 har den Symbolske Globus stået foran UNESCOs hovedkvarter i Paris; efter ønske fra UNESCO. Den er en gave fra den danske stat

Eksterne henvisninger 
 Besøg i UNESCOs hovedkvarter 
 Bog om den Symbolske Globus på engelsk og fransk 
 Beskrivelse på dansk

FN
Skulpturer i Danmark
Etableret i 1995
Kaldfjorden (Tromsø)

Kaldfjorden (nordsamisk: Gallavuonna) er en fjord på Kvaløya i Tromsø kommune i Troms og Finnmark fylke  i Norge. Fjorden er 16 kilometer lang. Den begynder i den østlige ende af Vengsøyfjorden, lige sørøst for Vengsøya, mellem Klubbeneset i nord og Røsnes i syd.

Lige indenfor indløpet går de korte fjordarme Skulsfjorden og Lyfjorden mod øst. Fjorden fortsætter mod syd  i det meste af sin længde, til den brat svinger mod øst det sidste stykke før fjordbunden. Indenfor Lyfjorden er der kun lidt bebyggelse langs fjordsiderne før den indre del af fjorden. Ved Kjosen inderst i fjordbunden ligger landsbyen Kaldfjorden, med bebyggelse et par kilometer ud langs begge sider af fjorden. Ved Kremmarvika på vestsiden er der kun knap en kilometer over Ersfjordeidet til Ersfjordbotn og Ersfjorden. Ved Kaldfjorden er der også en kilometer over et andet eid, Korteidet eller Kaldfjordeidet, til Eidkjosen ved Sandnessundet vest for Tromsøya og Tromsø.  

Fylkesvej 862 går langs den inderste del af fjorden, fra Kaldfjorden til Henrikvika. Fra Henrikvika går fylkesvej 57 (Troms)  langs vestsiden af fjorden. Til Lyfjorden og Skulsfjorden i nord går fylkesvej 58 (Troms), med færgeforbindelse fra Sommargamneset på sydsiden af Skulsfjorden til Vengsøya.

Det samiske navn Gallavuonna (evt. Gallavuotna) betyder «Kallfjorden», og viser altså da nærmere til begrebet «kall» (gammel mand)  end til fjordens temperatur.

Kilder og henvisninger 

 Kaldfjorden på norgeskart.no
Fjorde i Troms og Finnmark
Tromsø
Chris Lowe

Christopher Sean "Chris" Lowe (født 4. oktober 1959) er en engelsk musiker, der sammen med Neil Tennant dannede synthpop-duoen Pet Shop Boys i 1981.

Siden Pet Shop Boys begyndte at turnere fast, er Lowe blevet kendt for at stå meget stille mens han spiller keyboard på scenen. I 1995 kommenterede The Guardian at han "muligvis var mere kendt for ikke at lave noget end nogen anden i populærunderholdningshistorien."

Referencer

Eksterne henvisninger 
 Pet Shop Boys' hjemmeside
 

Musikere fra England
Pet Shop Boys
Personer fra Blackpool
Marian Clită

Marian Clită (født 1. september 1951 i Crevedia, Rumænien) er en dømt morder.

Den 23. februar 2011 fandt Københavns Byret Clită skyldig i drabet på den norske stewardesse Vera Vildmyren, som fandt sted den 1. marts 2010 på Hotel Scandinavia på Amager i København. Clită blev af byretten idømt 14 års fængsel for drabet og blev udvist fra Danmark for bestandigt. I 2013 blev han sendt til restafsoning i Rumænien.

Referencer

Eksterne henvisninger 
 Marian Clită i brev, "Jeg fortryder".
 Drabsefterlyst er dømt for drab.

Personer fra Rumænien
Mordere
Vengsøya

Vengsøya er en ø og et fiskevær i Tromsø kommune i Troms og Finnmark fylke i Norge. Øen ligger på nordvestsiden af Kvaløya, nordvest for Kaldfjorden og nordøst for Tromvik. Vengsøya har et areal på 20 km², og høyeste punkt på øen er Vengsøytinden på 764 moh. 

Fiskeværet har relativt spredt bebyggelse og en del hytter.

Fra Sandnes på østsiden af øen er der færgeforbindelse til Belvik på Kvaløya og til Laukvika på Kvaløya, Musvær, Risøya og Sandøya.

Eksterne henvisninger 
 Bent Svinnungs om Rekvika på Vengsøya
 Bent Svinnungs om Sandvika på Vengsøya

Øer i Troms og Finnmark
Lasse Honoré Rasmussen

Lasse Honoré Rasmussen (født 19. august 1984) er en dansk ungdomspolitiker, der fra 7. marts 2010 til 6. marts 2011 har været landsformand for Konservativ Ungdom.

Lasse Honoré Rasmussen har gået på Frederiksberg Skole og blev student fra Sorø Akademis Skole i 2003 og aftjente fra 2003 til 2004 sin værnepligt ved Gardehusarregimentets kamptropper i Slagelse.
Han er uddannet kandidat i statskundskab fra Syddansk Universitet. En uddannelse han færdiggjorde i juni 2010.

Han har tidligere været formand for Konservativ Ungdom i Odense fra 2006 til 2008, hvor foreningens medlemstal steg fra 82 til 170 medlemmer, således at Odense Konservative Ungdom blev den største borgerlige lokalforening i Danmark. Efterfølgende blev han  medlem af landsorganisationens forretningsudvalg fra 2008 til 2009, hvorfra han holdt et års pause, inden han i 2010 blev valgt som landsformand for organisationen. 

I 2009 var han ansat som Kampagnechef og politisk rådgiver for Odenses daværende borgmester, Jan Boye.

Fra januar 2010 til januar 2012 var han bestyrelsesmedlem i Danmarks Mediemuseum.

I dag arbejder han for Public Affairs-bureauet, Rud Pedersen, i København.

Privat er han bosiddende i København med sin hustru, Julie Broe, der var europaparlamentskandidat for Konservative på Fyn ved valget i 2009.

Formænd for Konservativ Ungdom
Alumni fra Odense Universitet
Rúni Seloy

Rúni Seloy (født 6. februar 1994 i Hvidovre) er en færøsk mellemdistanceløber, som har vundet det færøske mesterskab cirka 15 gange og derudover blandt andet vundet de danske ungdomsmesterskab på 800 meter og 1500 meter. 

Seloy løber for Hvidovre Atletik og Motion og den færøske atletik klub "Bragdið".

Færøske rekorder, danske ungdom- og juniormesterkaber og dansk ungdomsrekord 
Seloy slog igennem 2008 som dobbelt ungdoms-danmarksmester for 15 årige. Han vandt 800 meter på tiden 2,04,93 og 1500 meter med tiden 4,20,49.Han gentog bedrifen på 800 meter indendørs 2009 med tiden 2,06,68  og 2010 på tiden 1.59,62 , som også er ny senior færøsk rekord samt dansk ungdoms rekord., 
Han var samme år den eneste løber i det danske kongerige, som blev udtaget til at deltage i European Youth Olympic Trials i Moskva og den første færing som er blevet udtaget til denne eller lignende konkurencer. Han deltog på 1000 meter, hvor han medå tiden 2,32,86 blev nummer 20 ud af 36 startende, tre sekunder fra en finaleplads. 2012 blev det til sølv ved de danske juniormesterskaber på tiden 1,58.58, som samtidig var ny færøsk rekord.

Personlige rekorder 
 800 meter: 1,56.73 Østerbro Stadion 12. september 2009 (Færøsk rekord)
 800 meter-inde: 1:56.51 i Reykjavik i januar 2015 (Færøsk rekord)
 1500 meter: 4.17.10 Glostrup Stadion 4. september 2010

Referencer 
 Dansk-atletik.dk, "Færing under den danske rekord".
 Sportal.fo, "Rúni Seloy tvífaldur danmarksmeitari". (Færøsk)
 Knassi.fo, "Rúni Seloy danskur meistari í 1500 metra kapprenning". (Færøsk)
 Kringvarp.fo, "Rúni Seloy vann 800 metrar í DM". (færøsk)
 Athletics.fo, Rúni Seloy til European Youth Olympic Trials
 Sportal.fo (Færøsk)

Noter

Eksterne links 
 Statletik.dk – Profil Runi Seloy
 Facebook.com, Rúni Seloy's Facebook Fan Club.
 Bragdid.fo

Mellemdistanceløbere fra Danmark
Atleter fra Færøerne
Atleter fra Hvidovre AM
Personer fra Hvidovre
Moon

Moon (engelsk: "måne") kan henvise til flere artikler:
 Moon (film) – en science fiction-film fra 2009
 Moon. - en japansk visual novel
 Moon-bevægelsen – en nyreligiøs bevægelse, grundlagt af Sun Myung Moon
 Moone – at vise éns bare bagdel
 Muhu – en ø i Estland, der på svensk kaldes Moon

Se også 
 Måne (flertydig)
Trinle Gyatso

Trinle Gyatso, også stavet Trinley Gyatso og Thinle Gyatso var den den tolvte inkarnation af Dalai Lama i Gelug-skolen i den tibetanske buddhisme. Han blev anerkendt som reinkarnation af Dalai Lama 1858 og besteg tronen 1860.

Den tolvte Dalai Lamas regeringstid var kendetegnet af øget politisk uro i Tibets nærområde. Europæere fik forbud mod at rejse ind i Tibet på grund af briternes krig i Sikkim og Bhutan.

Litteratur 
 Mullin, Glenn H. (2001). The Fourteen Dalai Lamas: A Sacred Legacy of Reincarnation, pp. 353-361. Clear Light Publishers. Santa Fe, New Mexico. .

Buddhister
Personer fra Tibet